**Osnovna škola u Đulovcu**

**Područna škola Veliki Bastaji**

**Učiteljica: Elena Petrušić**

**ELEMENTI VREDNOVANJA U UČENJU I POUČAVANJU POVIJESTI**

**Kriteriji za ocjenjivanje pismenih ispita i radova**

0-40% nedovoljan, 41-56% dovoljan, 57-71% dobar, 72-86% vrlo dobar, 87-100% odličan.

U slučaju većih oscilacija u testu, postotak može biti ili povećan ili smanjen za pojedinu ocjenu.

Svaki pokušaj prepisivanja ili dogovaranja za vrijeme pismenog ili usmenog provjeravanja kažnjava se negativnom ocjenom.

**POVIJEST = 70 sati godišnje**

* oblici provjeravanja znanja učenika pismeno i usmeno
* 4 pismene provjera znanja nakon svake obrađene dvije ili tri nastavne cjeline (2+2)
* po dvije usmene provjere znanja tijekom svakog obrazovnog razdoblja
* pismene provjere sastavljene su od zadataka otvorenog i zatvorenog tipa-dopuni, zaokruži, objasni, izbaci uljeza te objasni zašto
* ispravak negativnih ocjena iz pismenih provjera znanja u roku od 14 dana nakon ispita (ili u dogovoru s učiteljem)
* u slučaju većih oscilacija u testu, postotak može biti ili povećan ili smanjen za pojedinu ocjenu
* tijekom godine ocjenjivat će se i samostalan rad učenika na satu (izrada umne mape, rješavanje nastavnih listića) te će se ocjena unijeti u odgovarajuću rubriku
* provjera domaćih uradaka i radne bilježnice (zadaće moraju biti redovite, točne i sistematične)
* ocjena ovisi i o učenikovom trudu, interesu i zalaganju
* **konačna ocjena ne mora biti aritmetička sredina ocjena iz pojedinih elemenata ( prema pravilniku o praćenju i ocjenjivanju)**

Elementi vrednovanja u učenju i poučavanju Povijesti povezani su s tehničkim konceptima te sadržajima i aktivnostima iz ishoda učenja.

|  |  |
| --- | --- |
| **Činjenično znanje**: | poznavanje i razumijevanje događaja, procesa i pojava, temeljnih kronoloških odrednica, osnova korištenja povijesnih i zemljopisnih karata te korištenje odgovarajuće povijesne terminologije. |
| **Konceptualno znanje**: | poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Riječ je o konceptima vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja. |
| **Proceduralno znanje:** | poznavanje i primjena odgovarajućih metoda, postupaka i procedura u radu s povijesnim izvorima te u istraživanju prošlosti. |

|  |  |
| --- | --- |
| **ČINJENIČNO ZNANJE**  Znanje tj. mogućnost opisivanja i objašnjavanja činjenica i pojmova iz nastavnog gradiva koje se provjerava. | **ODLIČAN** – Učenik zna objasniti sve tražene povijesne događaje, pojave i pojmove. Može ih produktivno i samostalno uporabiti, ne zbunjuju ga dodatna pitanja učitelja/učiteljice, odgovaranje nalikuje razgovoru.  - Uočava i primjenjuje korelacije između nastavnih sadržaja povijesti i drugih predmeta. Povezuje naučeno gradivo sa suvremenim događajima. |
|  | **VRLO DOBAR** – Učenik zna većinu povijesnih događaja, pojmova i pojava. Nije uvijek samostalan u uporabi istih, uglavnom ga ne zbunjuju pitanja učitelja/učiteljice, oko nekih pojmova je nesiguran. |
|  | **DOBAR** – Učenik prepoznaje samo najvažnije povijesne pojmove, događaje i procese. Potrebno mu je dosta pomoći učitelja/učiteljice, njome se uglavnom zna koristiti, poneka pitanja učitelja/učiteljice mogu ga zbuniti. |
|  | **DOVOLJAN** – Učenik prepoznaje samo temeljne pojmove i najvažnije povijesne događaje i ličnosti. |
|  | **NEDOVOLJAN –** Unatoč potpitanjima i navođenju od strane učitelja/učiteljice nije odgovorio na više od polovice pitanja, odgovori su površni. Neispravno navodi i koristi povijesne pojmove. |
| **KONCEPTUALNO ZNANJE**  - razvrstati ljude, događaje i promjene u svjetskoj i hrvatskoj povijesti u ispravna vremenska razdoblja, interpretirati povijesne sadržaje uz pomoć povijesne i geografske karte; objasniti povezanost geoprostora s gospodarskim razvojem; protumačiti razlike i sličnosti između  - analizirati primjere promjene i kontinuiteta kroz različita povijesna razdoblja; izraditi crtu vremena s različitim povijesnim aspektima ili usporednu tablicu zbivanja  - opisati i povezati razloge i rezultate povijesnih događaja, situacija i promjena u proučavanim razdobljima (kratkoročni i dugoročni uzroci/ posljedice). Učenik može klasificirati, analizirati, sumirati, navesti primjer objašnjavajući pov. događaje. | **ODLIČAN** – Točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Samostalno izrađuje točne i cjelovite crte vremena i usporedne tablice zbivanja.  Točno uočava te objašnjava povijesne sadržaje na povijesnoj karti i donosi zaključke. Samostalno i precizno u slijepe karte unosi tražene povijesne sadržaje.  Događaje i procese tumači kao uzročno‐posljedični slijed, razumije uzroke različitih motiva pojedinaca i društvenih skupina, može protumačiti međuovisnost događaja u različitim zemljama. Opisuje i povezuje razloge i rezultate povijesnih događaja, situacija i promjena u proučavanim razdobljima. Donosi ispravne zaključke o promjenama i kontinuitetima unutar šireg povijesnog konteksta |
|  | **VRLO DOBAR** – Točno razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Izrađuje točne crte vremena. Usporedne tablice zbivanja **izrađuje uz pomoć učitelja/učiteljice.**  Točno uočava te objašnjava povijesne sadržaje na povijesnoj karti. U slijepe karte unosi gotovo sve tražene povijesne sadržaje. |
|  | **DOBAR** – Većinu ljudi, događaja i promjena razvrstava u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaj i promjena. Uz pomoć učitelja/učiteljice izrađuje crte vremena.  Na slijepe karte unosi veći dio traženih sadržaja. |
|  | **DOVOLJAN** – Površno i s pogreškama razvrstava ljude, događaje i promjene u vremenska razdoblja (orijentacija unutar razdoblja i kroz razdoblja) i određuje tijek i trajanje povijesnih događaj i promjena.  Površno i s pogreškama određuje povijesne sadržaje na povijesnoj karti ili se ne zna koristiti slijepim kartama. |
|  | **NEDOVOLJAN** – Ne prepoznaje povijesne sadržaje na karti. Unatoč potpitanjima i navođenju od strane učitelja/učiteljice nije odgovorio na više od pola postavljenih pitanja. Učenik nije usvojio ključne pojmove vezane uz kronologiju. Niti uz veliku pomoć učitelja/učiteljice ne opisuje karakteristična obilježja prošlih društava i razdoblja niti izrađuje najjednostavnije crte vremena. |
| **PROCEDURALNO ZNANJE**  Proceduralno znanje u nastavi povijesti uključuje **poznavanje metoda prikupljanja, sređivanja i obrade podataka, znanje o** **načinima interpretacije** i **pisanja povijesnog** **eseja.** Prema tome proceduralno znanje *opskrbljuje učenike znanjima koja su im potrebna za rješavanje problema.* Rješavanje problema događa se u trenutku kada učenik *mora utvrditi način kojim će postići cilj*koji nikad ranije nije bio ostvaren. U nastavi povijesti to su dakle znanja potrebna da bi se u konačnici **napravilo malo povijesno istraživanje ili neki manje složen zadatak.** To uključuje izrada plakata ili prezentacije, pisanje sastavaka na određenu temu, rješavanje radne bilježnice. | **ODLIČAN** – učenik samostalno i točno analizira povijesni izvor ili historiografiju, od definiranja vrste izvora do podataka o vremenu nastanka izvora, autoru, razlogu zbog kojeg je izvor nastao, što je sadržaj izvora, do samostalnog uočavanja stava autora o pov. događaju/osobi; učenik točno prezentira određenu temu prema zadanim smjernicama upotrebljavajući potrebnu terminologiju, smještajući temu u vrijeme i prostor.  **VRLO DOBAR -** uz minimalnu pomoć učitelja/učiteljice analizira pov. izvor, točno i strukturirano, učenik točno prezentira određenu temu prema zadanim smjernicama upotrebljavajući potrebnu terminologiju, smještajući temu u vrijeme i prostor uz manja odstupanja.  **DOBAR –** uz pomoć i vođenje učitelja/učiteljice analizira pov. izvor uz manje pogreške; učenik prezentira određenu temu prema zadanim smjernicama uz nekoliko odstupanja.  **DOVOLJAN –** uz dosta pogrešaka i uz veliku pomoć učitelja/učiteljice analizira pov. izvor. Učenik prezentira temu bez razumijevanja.  **NEDOVOLJAN –** ni uz pomoć učitelja/učiteljice ne uspijeva analizirati povijesni izvor; učenik nije napravio plakat ili preznetaciju. |

Vrednovanje plakata ili prezentacije.

|  |  |  |  |
| --- | --- | --- | --- |
| **SASTAVNICE** | **KRITERIJI** | | |
| **izvrsno** | **dobro** | **potrebno doraditi** |
| **(3 boda )** | **(2 boda)** | **(1 bod)** |
| **Sadržaj** | Navedeni su svi traženi podatci te su točni. | Djelomično su navedeni traženi podatci. | Traženi podatci su jako malo zastupljeni. |
| **Popratni sadržaji (slikovni materijal)** | U prezentaciji svrhovito korišten slikovni materijal.  Slikovni materijal jasno upotrijebljen.  Slikovni materijal prati sadržaj. | U prezentaciji djelomično korišten slikovni materijal.  Slikovni materijal nije dosljedno upotrijebljen.  Slikovni materijal ne prati u svim slajdovima sadržaj. | Prezentacija ne sadrži slikovni materijal ili je nejasno upotrijebljen.  Slikovni materijal ne odgovara sadržaju. |
| **Oblikovanje prezentacije** |  | Prezentacija ima naslov i ime autora. | Prezentacija ima naslov ili autora. |
| **Izgled prezentacije** | Prezentacija vizualno lijepo izgleda (slova odgovarajuće veličine, jasno vidljiva na pozadini, sve je pisano istim fontom, važni podatci istaknuti). Pisana u natuknicama koje su kratke i sadržajne. | Prezentacija ima jedan nedostatak (slova nisu odgovarajuće veličine ili nisu jasno vidljiva na pozadini, korišten različit font, važni podatci nisu istaknuti).  Većim dijelom pisana u natuknicama, iako ima i koja rečenica. | Prezentacija ima dva i više nedostataka (slova nisu odgovarajuće veličine ili nisu jasno vidljiva na pozadini, korišten različit font, važni podatci nisu istaknuti).  Nema natuknica nego prevladavaju rečenice. |
| **Autorstvo** |  | Jasno su navedeni korišteni izvori prilikom izrade prezentacije. | Nisu navedeni svi izvori korišteni prilikom izrade prezentacije. |
| **Sadržajna obilježja govora** | Govor u potpunosti strukturiran, jezik standardni, rečenice prikladne duljine. | Tijek govora djelomično jasan, rečenice dijelom neprilagođene govoru, povremene jezične pogreške. | Uglavnom nerazumljiv tijek govora, rečenice neprilagođene govoru, ozbiljnije jezične pogreške. |
| **Govorna izvedba** |  | Govor nije čitan, upućen je publici, izražajan, tečan. | Govor djelomično čitan, većinom upućen publici, izražajan, povremene stanke u govoru. |
| **Neverbalni znakovi** |  | Nema nepotrebnih kretnji, kontakt očima s publikom. | Kontakt s publikom djelomičan. |
| **Napomena:** Ako sastavnica nije ostvarena niti na najnižoj očekivanoj razini ili ne postoji tada se za nju dodjeljuje 0 bodova. | | | |

20 – 18 – odličan (5)

17 – 15 – vrlo dobar (4)

14 – 12 – dobar (3)

11 - 10 – dovoljan (2)

9– 0 – nedovoljan (1)